

CONVOCATÒRIA DE SUBVENCIONS A ENTITATS, PARTICULARS, ASSOCIACIONS I/O COL·LECTIUS SENSE ÀNIM DE LUCRE DEL MUNICIPI DE L’ESPLUGA DE FRANCOLÍ


1) Objecte, finalitat de la concessió de la subvenció i beneficiaris


L’objecte d’aquesta convocatòria és regular la concessió de subvencions a entitats, particulars, associacions i/o col·lectius sense ànim de lucre del municipi de l’Espluga de Francolí, per actuacions de caràcter cultural, esportiu, juvenil, socials, sanitari, ecològic, cívic, de solidaritat o qualsevol altra de naturalesa anàloga que complementi o substitueixi els serveis de competència municipal regulats pels articles 25 a 28 de la Llei 7/1985, de 2 d’abril, reguladora de les Bases de règim local, i altra legislació concordant, o sigui d’interès públic local.


2) Actuacions admeses i excloses
2.1. S’hi admeten totes aquelles despeses per donar suport a les activitats que siguin d’interès cultural, esportiu, juvenil, de serveis socials, sanitari, ecològic, cívic de solidaritat o anàlogues.
2.2. No són subvencionables les següents despeses:
· Obsequis
· Despeses d’inversió
· Subministraments generals de l’entitat
· Material inventariable no relacionat amb l’activitat
· Despeses gastronòmiques, excepte si formen part d’una activitat oberta a tothom, gratuïta i que tingui com a objectiu algun dels fins de l’entitat.
2.3. Pel que fa a les actuacions realitzades per persones particulars, només seran subvencionables les despeses directament vinculades a l’activitat objecte de la sol·licitud, consistents en: quotes o drets d’inscripció, llicències
federatives, assegurances obligatòries, desplaçaments (transport públic, bitllets d’avió, despeses de taxi o similars) i quotes de formació o d’entrenaments i assajos. Aquestes despeses només seran elegibles quan l’activitat tingui projecció externa (competicions, campionats, certàmens o esdeveniments d’àmbit supramunicipal: comarcal, català, estatal o internacional) en què la persona sol·licitant representi l’Espluga de Francolí o hi participi com a resident o empadronada al municipi.

A més, la persona beneficiària haurà de fer constar el suport de l’Ajuntament de l’Espluga de Francolí en la difusió o comunicació vinculada a l’activitat (xarxes socials, notícia, web, cartells, dossier, equipació, etc.) i acreditar-ho en la justificació; quan no sigui possible, aquesta obligació s’entendrà complerta mitjançant una publicació a xarxes socials de caràcter públic i accessible (no restringida ni privada), ja sigui al perfil de la persona beneficiària o bé en un altre perfil o canal vinculat a l’activitat.
3) Requisits i obligacions dels beneficiaris Requisits dels beneficiaris
Els beneficiaris han de complir els requisits generals previstos a l’article 13.2 de la Llei 38/2003, de 17 de novembre, general de subvencions i a l’Article 8 de les Bases per a l’atorgament de subvencions a entitats, particulars, associacions i/o col·lectius sense ànim de lucre del municipi de l’Espluga de Francolí:
Estar al corrent del compliment de les obligacions amb la Hisenda Pública, Seguretat Social i ajuntament


Obligacions dels beneficiaris
Els beneficiaris han de complir les obligacions previstes a l’Article 14 de les Bases per a l’atorgament de subvencions a entitats, particulars, associacions i/o col·lectius sense ànim de lucre del municipi de l’Espluga de Francolí i amb caràcter específic:
a) Fer constar en els materials de difusió i publicitat la frase: “Amb el suport de l’Ajuntament de l’Espluga de Francolí” acompanyada del logotip corresponent.
b) En cas d’activitats amb menors d’edat, el beneficiari ha de complir amb la normativa de protecció jurídica del menor, per la qual cosa en la sol·licitud de la subvenció ha de declarar-ho responsablement i, alhora, declarar que disposa dels certificats negatius de tot el personal propi, voluntari o subcontractat.
c) A més, el beneficiari està obligat a realitzar les contractacions corresponents de conformitat amb la normativa vigent de contractes del sector públic o específica, segons el cas , en referència a l’article 31.3 de la Llei general de subvencions, si s’escau.


L’Ajuntament de l’Espluga de Francolí podrà requerir-lo en qualsevol moment del procediment administratiu per tal que aporti la documentació que acrediti la realitat de les dades declarades.

4) Règim de concessió de les subvencions Concurrència competitiva

5) Forma i termini de presentació de les sol·licituds
Les sol·licituds de subvenció es formalitzaran en el model normalitzat que
s’annexa a la convocatòria i hauran d’anar acompanyades de:
1. Acreditació fefaent de la personalitat, i si s’escau de la representació.
2. Declaració que l’activitat subvencionable és d’interès local i que no té caràcter
lucratiu.
3. Projecte explicatiu de les activitats que es vulguin portar a terme amb càrrec a la subvenció sol·licitada, amb la valoració econòmica del cost i quantia de subvenció que es sol·licita, signada pel president/a de l’entitat o associació, o representant del col·lectiu que hagi presentat la iniciativa per a la qual es demana subvenció, d’acord amb el guió de l’Annex 2 que s’adjunta a la convocatòria.
4. Acreditació d’estar al corrent de les obligacions tributàries, amb la Seguretat Social i amb l’Ajuntament de l’Espluga de Francolí, mitjançant els corresponents certificats, o en el seu cas amb l’autorització expressa per a que sigui l’ajuntament qui els pugui sol·licitar.
5. Declaració jurada en la que es faci constar les subvencions sol·licitades o atorgades per altres organismes públics o bé no haver-ne sol·licitat cap.


Termini
La presentació de sol·licituds s’inicia l’endemà de la publicació de la convocatòria en el BOPT i finalitza al cap d’un mes des de la data de la publicació.


6) Criteris de valoració de les sol·licituds i quantia màxima
El crèdit total disponible per a aquesta convocatòria és de 20.500 euros. Les subvencions es concediran entre les sol·licituds presentades i admeses a tràmit i podran finançar fins al 50% del pressupost elegible, amb un màxim de 4.000 € per NIF.
En el cas de persones particulars, l’import màxim serà de 500 € per sol·licitant i, en tot cas, la dotació total destinada a particulars no podrà superar els 1.500 € del crèdit global de la convocatòria.

Si en la sol·licitud es detecta que l’import de la subvenció és superior al màxim establert per la convocatòria, es considerarà la quantia màxima establerta, sense que sigui necessari fer requeriment d’esmena al sol·licitant.
En cas que el crèdit disponible no sigui suficient per atendre totes les peticions que compleixin els requisits, es farà un prorrateig entre els beneficiaris de la subvenció.


7) Crèdit pressupostari
La quantia total màxima de les subvencions d’aquesta convocatòria és de 20.500 euros i s’imputa a l’aplicació pressupostària 334-48005 del pressupost.


8) Òrgans competents per la instrucció i resolució
L’Òrgan competent per la instrucció del procediment serà la Secretaria
Intervenció i l’òrgan competent per la seva resolució serà l’Alcaldia.


9) Mitjà de notificació de la resolució
Publicació al tauler d’anuncis de l’Ajuntament de l’Espluga de Francolí, que
substitueix la notificació individual.


10) Acceptació de la subvenció
L’acceptació de la subvenció serà tàcita si no es respon el contrari per part de l’entitat beneficiària.


11) Termini d’execució de les actuacions subvencionades
El termini d’execució de les actuacions subvencionades és des del 1 de gener de
2024 fins al 31 de desembre de 2024.


12) Termini i forma de justificació
La presentació de la justificació s’ha de presentar a la seu electrònica de l’Ajuntament de l’Espluga de Francolí a través del tràmit Instància Genèrica.
Amb aquest tràmit s’haurà d’adjuntar l’annex I acompanyat de la següent documentació :

· Acreditació fefaent de la personalitat, i si s’escau de la representació.
· Acreditació d’estar al corrent de les seves obligacions fiscals, amb els certificats corresponents, en el cas de no tenir l’autorització expressa perquè sigui l’ajuntament qui els pugui sol·licitar.
· Memòria  detallada  de  l’activitat  subvencionada,  segons  model
normalitzat, amb el detall del balanç econòmic.
· Factures   originals   justificatives,   corresponents   a   l’activitat
subvencionada, que hauran de reunir els requisits següents:
1. Ser originals
2. Fer referència a despeses generades per l’activitat objecte de la
subvenció
3. Anar obligatòriament a nom del beneficiari de la subvenció
4. Reunir els requisits tècnics exigits per les lleis i reglaments que regulen les característiques de les factures i el seu contingut (número, dades identificatives de l’expedidor i del destinatari, NIF, descripció de l’operació, i contraprestació total, lloc i data de l’emissió)
· Document que justifica en els materials de difusió i publicitat la frase: “Amb el suport de l’Ajuntament de l’Espluga de Francolí”, acompanyada del logotip corresponent.


El termini per justificar les subvencions atorgades serà com a màxim d’ 1 mes des de la publicació de la resolució definitiva de la concessió de les subvencions al tauler d’anuncis de l’Ajuntament de l’Espluga de Francolí.


13) Control financer sobre els beneficiaris
Segons la Llei 38/2003, general de subvencions, el beneficiari té l’obligació de sotmetre’s a les actuacions de control financer que, donat el cas, realitzi l’Ajuntament. La no observança d’aquesta obligació pot donar lloc al reintegrament de la subvenció concedida i a la devolució dels imports percebuts pel beneficiari.


14) Pagaments de la subvenció concedida
La subvenció es lliura un cop comprovada la justificació adequada de la subvenció. Es notificarà a les persones beneficiàries les resolucions per les quals s’aproven el reconeixement de l’obligació de pagament de les subvencions concedides.

15) Compatibilitat amb altres subvencions
Aquestes subvencions són compatibles amb altres ingressos o ajuts atorgats per altres administracions públiques.
En qualsevol cas, juntament amb les altres subvencions i ingressos, les
quantitats atorgades no poden excedir el cost total de l’actuació.







[image: ]SOL·LICITUD DE SUBVENCIÓ

ANY:


En/Na 		 ,amb domicili a 		, carrer/núm. 	 actuant com a 	 de
		, segons acredita amb la documentació adjunta. Telèfon mòbil de contacte	 i adreça electrònica 	
EXPOSO:
1r.- Que té previst realitzar les activitats que es relacionen a la memòria de l’activitat que s’adjunta a la sol·licitud.
2n.- Que considera que totes elles són d'interès públic local o municipal pels següents motius, i cap d’elles te finalitat lucrativa.

3r.- Que acompanya la següent documentació:

[image: ] Acreditació fefaent de la personalitat, i si s'escau de la representació.
[image: ] Projecte explicatiu de les activitats que es vulguin portar a terme amb càrrec a la subvenció sol·licitada, amb la valoració econòmica del cost i quantia de subvenció que es sol·licita, signada pel president de l’entitat o associació, o representant del col·lectiu que hagi presentat la iniciativa per a la qual es demana subvenció, d’acord amb el guió que consta en l’annex II d’aquestes bases.
4r.- Que declaro expressament que per a realitzar aquesta actuació:

[image: ] No he rebut cap altre subvenció ja sigui pública o privada,
[image: ] Que he sol·licitat i/o rebut les següents subvencions per a realitzar aquesta activitat: (detallar)


5è.- Que autoritzo l’Ajuntament de l'Espluga de Francolí perquè en el meu nom pugui sol·licitar els certificats d’estar al corrent de les obligacions amb la Seguretat Social i amb Hisenda (marcar el que correspongui)

[image: ] SI [image: ] NO
6è.- Que autoritzo l’Ajuntament de l'Espluga de Francolí perquè em siguin trameses electrònicament
qualsevol comunicació o notificació relatives a aquest expedient

[image: ] SI [image: ] NO
7è.-Que declaro conèixer les bases per l'atorgament de subvencions aprovades per la Corporació, comprometent-se a complir estrictament el procediment administratiu establert, Per la qual cosa,
SOL·LICITO: L'atorgament d'una subvenció de	̀	equivalent al	% del cost de l'activitat.
(Lloc data i signatura)




INFORMACIÓ PER LA TRANSFERÈNCIA ECONÒMICA

DADES DEL CREDITOR


DNI / NIF: 	Nom del creditor:	

Adreça: 	

Codi postal: 	Població: 	




DADES DE LA TRANSFERÈNCIA


Nom entitat bancària: 	

IBAN:E
S
































A emplenar per l’entitat bancària
Diligència de la conformitat de l’entitat bancària


Aquestes dades coincideixen amb les existents en aquesta oficina.










Signat i segellat

ANNEX

GUIÓ PER A LA REDACCIÓ DEL PROJECTE D’ACTES I ACTIVITATS A DESENVOLUPAR


1. Dades de l’entitat.

2. Persona de contacte.

3. Objectius de l’entitat.

4. Activitats per a les quals es demana suport. (Especificant les dates)

5. Altres dades d’interès (indicatives):

· Nombre de socis.
· Interrelació amb altres entitats.
· Calendari de reunions.
· Assistències a Consells Municipals.
· Nombre d’activitats.
· Nombre d’hores d’activitats.

6. Pressupost global:

S’especificarà la previsió de ingressos i despeses de l’activitat per la que es sol·licita la subvenció

7. Objectius de l’activitat per la qual es sol·licita la subvenció i la seva justificació.

8. Observacions:

